Mario Bolatti

Mario Ariel Bolatti (født 17. februar 1985 i Mar Chiquita) er en argentinsk fotballspiller som spiller for den argentinske klubben Boca Unidos og landslaget til .

 Spillerkarriere 
 Klubblag 
Bolatti begynte sin karriere som profesjonell fotballspiller hos Club Atlético Belgrano i 2003. I 2006 vant han opprykk til Primera Division sammen med Belgrano, men klubben rykket ned igjen etter kun én sesong i landets toppdivisjon. I juli 2007 signerte Bolatti under på en fireårs-kontrakt for portugisiske FC Porto. 

Hos Porto slet han med lite spilletid, og i 2009 gikk han derfor på et seks måneders utlån til Huracán etter anbefalinger fra lagkamerat Lucho Gonzalez i Porto. Han ble valgt til beste spiller i Clausura (avslutningsesongen) av den argentinske sportsavisen Olé og ble en nøkkelspiller for Huracáns tittelkonkurranse, som til slutt ble vunnet av Vélez Sarsfield under seriens siste runde.

Den 18. januar 2010 meldte Bolatti overgang til den italienske Serie A-klubben Fiorentina.

 Landslag 
Den 14. oktober 2009 fikk Bolatti sitt første mål for  da han kom inn som innbytter i kampen mot  og scoret det avgjørende målet i det 84. minutt av kampen, noe som gjorde at Argentina kvalifiserte seg til VM i fotball 2010. Han ble også tatt ut i VM-troppen på 23 mann av landslagstrener Diego Maradona.

 Referanser 

 Eksterne lenker 


Kategori:Argentinske fotballspillere
Kategori:Spillere i Fotball-VM 2010
Kategori:Fotballspillere for Club Atlético Belgrano
Kategori:Fotballspillere for FC Porto
Kategori:Fotballspillere for Club Atlético Huracán
Kategori:Fotballspillere for ACF Fiorentina
Kategori:Fotballspillere for SC Internacional
Kategori:Personer fra departementet Río Primero i provinsen Cordoba
Kategori:Fødsler i 1985